3 Sekondes dankie sê 13 Augustus – WoordNoot
13 Augustus 2019 13 Augustus 2019 woordnoot
3 Sekondes dankie sê 13 Augustus
Ek het geslip. Opgeslip. Het vir ‘n paar dae nie dankie gesê nie, want dit voel skielik of iemand die teëls onder my voete opgekap het.
Mens praat maklik. Dis iets wat in elke familie voorkom. Daardie ding van emigreer. Eers is dit net ‘n gedagte. Later word dit ‘n werklikheid en daai wete tref my nou.
Ek weet nie hoe dit my in die langtermyn sal raak nie. Ek weet nie eers of daar vir my ‘n langtermyn plan is nie, dit weet net my Vader. Ek gaan ‘n weeskind wees. ‘n Suid Afrikaner weeskind. Maar my sus se kinders woon almal doer in die verre Brittanje. Dis meer as verstaanbaar dat sy soontoe sal gaan. Gelukkig het sy haar man aan haar kant. Hy is net so braaf soos sy. Om op 60 ‘n nuwe lewe in n nuwe land te begin. Omdat hulle kan. Hulle het albei Italiaanse paspoorte.
Ek sê vandag dankie dat ek kan sien dat die vooruitsig om nader, baie nader, aan haar seuns te kan wees, weer my sus se oë laat blink. Ek hoor dit in haar stem as sy stadig maar seker begin beplan. Lysies maak van wat verkoop moet word. Hoe die huis gou reggemaak moet word want hy moet verkoop word. Hoe hulle saam met haar seuns begin beplan.
Dankie dat mense tweede kanse kry. Seën haar. En moet asseblief nie van my vergeet nie.
Previous 3 Sekondes Dankie se 10 Augustus
Next Una en Mr Barnum
13 Augustus 2019 om 1:41 nm
Almal se tweede kanse lyk nie dieselfde nie. Jy kry ook ‘n tweede kans, dit lyk net anders…xxx
13 Augustus 2019 om 2:00 nm
13 Augustus 2019 om 2:25 nm
13 Augustus 2019 om 3:14 nm
13 Augustus 2019 om 5:06 nm
14 Augustus 2019 om 3:56 vm
Ek verstaan daai pyn. Ek verlang my dood
14 Augustus 2019 om 6:24 nm
Baie sterkte. ‘n sus is so spesiaal 😢